system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Emil Monția?
assistant
Emil Monția () a fost un compozitor, culegător de folclor și avocat român.

Biografie
Din 1906 se stabilește la Șiria, în județul Arad, unde a lucrat ca avocat.

Între membrii Marelui Sfat Național Român aleși în Adunarea de la Alba Iulia, la 1 decembrie 1918 s-a numărat și " Dr. Emil Monția, avocat, Șiria".

În 1970, în castelul Bohuș din Șiria, a fost amenajat Muzeul Ioan Slavici și Emil Monția, care găzduiește pianul, vioara, partituri, fotografii de familie, note și obiecte personale ale compozitorului. 

Este înmormântat în cimitirul ortodox din Șiria.

În evidențele Uniunii Compozitorilor și Muzicologilor din România, Emil Monția apare ca decedat fără moștenitori ale drepturilor de autor .

In memoriam 
 În perimetrul castelului-muzeu se găsește și bustul lui Emil Monția.
 Corul de Cameră al Casei de Cultură a Municipiului Arad poartă numele Emil Monția.

Compoziții 
Mai jos, o listă de compoziții pentru pian solo compuse de Emil Monția în perioada 1900 - 1920: 
 Codrule frunză galbenă, suită de doine și cântece poporale românești pentru pian 
 Colinde pentru pian nr. 1 - 44 
 Doină haiducească, suită de doine și cântece românești pentru pian 
 Doina Mureșului pentru pian 
 Doina vadului, suită de doine și cântece românești pentru pian
 Rătăceam într-o grădină, suită de colinde
 Suită de cântece, 15 piese pentru pian
 Suită de colinde poporale românești
 Suită de dansuri românești, pentru pian solo 

Alte piese din repertoriu: "Fata de la Cozia", "Cercel", "Moștenitorul", "La fântâna cu găleată".

Emil Monția, supranumit și “schimnicul de la Șiria”, a scris drama muzicală în patru acte Misiunea din Efes.

Note 

Nașteri în 1882
Decese în 1965
Compozitori români
Membri ai Marelui Sfat Național Român
Arădeni
Delegați la Marea Adunare Națională de la Alba Iulia